《兖州道中偶成》
明代·袁崇友

驰驱非敢爱，鞭策恐难任。岂不怀高尚，其如恋主深。

烹阿齐伯术，治邺魏臣心。寂寂论前事，纵横涕满襟。

作者简介：袁崇友，字伯益。东莞人。应文长子。明神宗万历二十三年（一五九五）进士。初授福建南安令。调宰望江，寻迁南京户部主事。授南昌知府，未赴。天启初，起尚宝司丞，趣促至潜山，托疾而返。有《春草堂集》。清道光《广东通志》卷二八一有传。